Pääministeri Juha Sipilä (kesk.), puheenjohtaja



Ulkoasiainministeri Timo Soini (ps.)



Ulkomaankauppa- ja kehitysministeri Lenita Toivakka (kok.)

Mainos (artikkeli jatkuu alla)

Mainos (artikkeli jatkuu alla)

Puolustusministeri Jussi Niinistö (ps.)

Valtiovarainministeri Alexander Stubb (kok.)

Maatalous- ja ympäristöministeri Kimmo Tiilikainen (kesk.)

Elinkeinoministeri Olli Rehn (kesk.)

Yllä oleva lista on hallituksen tärkeimmän ministerivaliokunnan kokoonpano.



Listassa ei ole kuin yksi valuvika, joka pistää näin aikoina silmään. Miksi siellä ei ole sisäministeri Petteri Orpon nimeä?



Syy on tietenkin selvä: nimeä ei ole, koska Orpo ei ole ministerivaliokunnan jäsen.

Miksi ei? Se onkin jo kimurantti kysymys, johon kaipaisi vastausta.



Orpo vastaa sisäministerinä paitsi sisäisestä turvallisuudesta, myös rajoista. Rajavartiolaitos kuuluu Orpon vastuualueeseen. Samoin esimerkiksi terrorismin seuranta yms. Pakolaiskriisissä Orpo on Suomen näkyvimpiä edustajia kotimaassa ja Euroopassa. Viimeksi tänään Orpo totesi Verkkouutisten haastattelussa, että Suomi voi joutua sulkemaan rajansa, jos pakolaiskriisi kärjistyy entisestään.



Utvan kokouksiin Orpo kutsutaan vain tapauskohtaisesti eli hänet kutsutaan paikalle, kun se katsotaan tarpeelliseksi.

Se on mielenkiintoista, sillä valtioneuvoston nettisivujen mukaan ”hallituksen ulko- ja turvallisuuspoliittinen valiokunta valmistelee tärkeät ulko- ja turvallisuuspolitiikkaa sekä Suomen ulkosuhteita koskevat asiat, näihin liittyvät tärkeät sisäisen turvallisuuden asiat sekä tärkeät kokonaismaanpuolustusta koskevat asiat. Ministerivaliokunta kokoontuu käytännössä yhdessä tasavallan presidentin kanssa, jolloin kokousta kutsutaan ulko- ja turvallisuuspoliittisen ministerivaliokunnan ja tasavallan presidentin yhteiseksi kokoukseksi.”



Kokoomus on katsonut viisaammaksi pitää valiokunnassa esimerkiksi ulkomaankauppa- ja kehitysministeri Lenita Toivakkaa kuin Orpoa.

Mainos (artikkeli jatkuu alla)

Kyse on tietenkin puolueiden paikanjaosta. Kokoomuksella on kaksi paikkaa, kuten perussuomalaisillakin. Kepulla paikkoja on kolme: Sipilän lisäksi valiokunnassa istuu maatalous ja ympäristöministeri (!) Kimmo Tiilikainen ja elinkeinoministeri (!) Olli Rehn.



Mutta Suomen sisäministerillä ei kokoonpanoon ole asiaa.



Edellishallituksessa tämä ei ollut ongelma, koska sisäministerinä oli kristillisten Päivi Räsänen. Hallitusryhmien puheenjohtajille paikka tulee automaattisesti.

Mutta tähän loppuun avoin kysymys pääministeri Sipilälle: